cyanic-selkie/wikianc huggingface dataset:
Muurahaiskävyt
Levinneisyys
Nykyisin useimmat muurahaiskäpylajit ovat harvinaistuneet. IUCN:n mukaan vuonna 2011 kahdeksasta lajista kaksi oli elinvoimaisia, neljä silmälläpidettäviä ja kaksi erittäin uhanalaisia.
Lisääntyminen
Monien populaatioiden kohdalla on huomattu, ettei muurahaiskävyillä ole varsinaista kiima-aikaa, vaan ne lisääntyvät ympärivuotisesti. Synnytysten on kuitenkin havaittu sijoittuvan useimmiten marras-maaliskuulle, ja sitä edeltää 4–5 kuukauden pituinen kantoaika. Muurahaiskäpyjen raskaudenjälkeistä käyttäytymistä ei tunneta tarkasti, mutta arvioiden mukaan emo alkaa vieroittaa poikasta kun raskaudesta on kulunut kolmisen kuukautta. Syntymän jälkeen emo kuljettaa poikasen selässään pois pesästä tutustumaan ympäristöön. Ruokailessaan emo jättää poikasen hetkeksi yksin, mutta vaaran uhatessa emo kääriytyy poikasen ympärille keräksi. Myös poikanen osaa kääriytyä. Poikasten arvellaan tulevan sukukypsiksi noin kahden vuoden iässä. Ensimmäiset hyönteiset muurahaiskäpy syö emonsa selästä, kunnes se on tarpeeksi vanha itse hankkimaan ruokansa.
Marco Polo
Lähtö itään
pienoiskuva|Matkan oletettu reitti [[Venetsia|Venetsiasta Kiinaan ja takaisin.]] Veljesten lähtiessä aikoinaan matkalle Niccolòn poika Marco oli ollut 6-vuotias. Heidän palattuaan Marco oli nyt 15-vuotias ja menettänyt äitinsä. Uuden paavin vaalit viivästyivät, joten kahden vuoden kuluttua Polot alkoivat valmistella uutta matkaa Kublai-kaanin luokse. 17-vuotias Marco halusi innokkaasti tulla mukaan. Matkaan lähdettiin vuonna 1271. Seurue matkusti laivalla Armeniaan, jossa miehet saivat mukaansa uuden paavin lähettämiä kirjeitä, lahjoja mongolihallitsijalle ja lähetyssaarnaajia, jotka kuitenkin käännytettiin Keski-Aasiassa turvallisuussyistä takaisin. Matka oli vaikea ja vaarallinen, ja Marco Polo kuvaakin, että Intiassa matkaseurueen kimppuun hyökättiin ja jotkut seurueesta jäivät vangeiksi. Marco Polo on kuvannut tarkasti reitin eri alueita kirjassaan, ja kuvailee etenkin eri paikkojen kauppatavaroita. Seurue kulki lähes nelivuotisen matkan aikana Intian ja Gobin autiomaan läpi Cambaluciin (nykyään Peking), Kublai-kaanin hoviin, jossa heidät otettiin kunniavieraina vastaan.
Jälkimaine
Marco Polon matkat -kirja oli Kristoffer Kolumbuksen hallussa hänen matkallaan Amerikkaan vuonna 1492. Polon esittämä huomio, jonka mukaan Kiina rajautui idässä suureen mereen, innoitti Kolumbusta etsimään meritietä Kiinaan purjehtimalla länteen.
Kathleen Newton
Elämänvaiheita
Tyttärensä mielipidettä kysymättä isä oli valikoinut aviomieheksi tytärtä vanhemman Isaac Newtonin, joka työskenteli Brittiläisen Intian hallinnossa. Newton pantiin laivaan, jonka oli määrä viedä hänet vihittäväksi Intiaan. Laivalla Newton ihastui aluksen kapteeniin, ja perille päästyään hän kertoi sulhaselleen asiasta. Loukattu sulhanen otti eron, ja Newton lähetettiin takaisin Britanniaan, missä hän synnytti tyttären vuonna 1871. Tyttären, joka sai nimen Muriel Mary Violet Newton, isän väitettiin olleen Newtonia kuljettaneen laivan kapteenin. Newton ei suostunut menemään naimisiin laivan kapteenin kanssa vaan muutti asumaan sisarensa perheeseen.
Satiiri
Kohde
pienoiskuva|Kohtaus [[Charles Chaplinin satiirisesta elokuvasta Diktaattori (1940).]] Satiirilla on aina kohde, jota se kritisoi. Satiirin kohde voi olla ilmeinen tai tulkintakysymys ja lukijan määriteltävissä.
Yksi satiirin kestoaihe on ihmisyyden pintapuolisuuden ja perimmäisen eläimellisyyden osoittaminen. Suosituimpia vertailukohtia ovat olleet aasi, apina ja sika. George Orwellin Eläinten vallankumouksessa ihmisen metaforinen eläimellisyys muuttuu konkreettisesti kun valtaapitävät siat samastuvat neuvostovallan poliittisiin johtajiin ja maatilan muu karja riistettyyn kansaan. Ihmisen eläimellisyys voi uudemmissa tai karnevalistisissa satiireissa olla myös vapauttava ja kumouksellinen, ei vain yksinomaan kritiikin kohde.
Fellmannia
Vuosina 2018-2019 Fellmannian toimintoja, esimerkiksi korkeakoulukirjastoa uudelleenorganisoitiin Lahden kaupungin budjettisupistusten ja LUT-yliopiston yhteyteen muodostetun LUT-tiedekirjaston myötä.
ADX (yhtye)
Yhtye sai kahden demon jälkeen levytyssopimuksen Devil's Recordsista vuonna 1985, jolloin he julkaisivat debyyttialbuminsa Execution. Tämän jälkeen he siirtyivät Sydney Productionsin leipiin, jonka kautta julkaistiin kaksi albumia ja yksi livealbumi. Vuonna 1991 he saivat levytyssopimuksen Noise Recordsin kanssa, jolloin julkaistiin ensimmäinen englanniksi laulettu levy Weird Visions. Levyn vähäisen suosion takia yhtyeen levytyssopimus purettiin ja muutaman demon jälkeen he lopettivat toimintansa vuonna 1992.
New York, New York (täsmennyssivu)
New York, New York voi viitata seuraaviin asioihin:
Koordinaatisto
Napakoordinaatisto
Käänteismuunnokset karteesisista koordinaateista napakoordinaatteihin voidaan johtaa Pythagoraan lauseen ja trigonometrian avulla:
Sylinterikoordinaatisto
jolloin φ saadaan radiaaneina. Funktio  on toteutettu esimerkiksi C-kielessä.
V (laulaja)
Televisio
Kim on näytellyt eteläkorealaisessa televisiosarjassa Hwarang: The Poet Warrior Youth. Hän myös levytti ohjelman soundtrackille kappaleen ”It’s Definitely You” toisen BTS-jäsenen, Jinin, kanssa.
Jaakko Kettunen
Musiikillinen lahjakkuus vei Kettusen suoraan kansakoulusta opettaja Jalmari Pasasen ja kirkkoherra Mauno Koivunevan suosituksesta huilun soitto-oppilaaksi Kuopion varuskunnan sotilassoittokuntaan 17.1.1941. Pasasen ja Koivunevan suosituskirjeen mukaan 14-vuotias Kettunen omasi synnynnäisen musikaalisuuden, mutta perheen vähävaraisuuden vuoksi ei olisi voinut koskaan hankkia itselleen musiikillista koulutusta ilman Suomen puolustusvoimain tukea. Kuopion sotilassoittokunnan mukana Kettunen siirtyi jatkosodan aikana Petroskoihin eli Äänislinnaan. Siellä hän toimi aluksi varuskunnan soittokunnan johtajan lähettinä ja myöhemmin soitto-oppilaana asuen Petroskoin suomalaisella opettajakoululla ja ansaiten ensimmäisen ansiomitalinsa (VM2) 25.11.1941 vain 14-vuotiaana.
Vuosina 1946-1963 Kettunen palveli Kuopion ja Kajaanin varuskuntien soittokuntia. Vuosina 1964-1965 hän suoritti kanta-aliupseerikoulun. Sen jälkeen hän siirtyi 1.4.1965 Turun varuskuntasoittokunnan kapellimestariksi ja 13.5.1966 Kajaanin varuskunnan kapellimestariksi. Taitavana huilistina Kettunen voitti puolustusvoimien huilunsoiton mestaruuden kaksi kertaa vuosina 1958 ja 1963.
Big Barda
Lähteet
Figuren in den New Gods Comics
Heikki Lunki
Perhetaustat
Lunkin vanhemmat olivat maanviljelijä Aukusti Lunki ja Henriika Justell. Hänet vihittiin avioliittoon vuonna 1928 Suoma Hämetin kanssa.
Talvi- ja jatkosota
Lunki osallistui talvisotaan Muonavarikko 6:n päällikkönä. Välirauhan aikana hän toimi samassa tehtävässä. Jatkosodan puhjettua hänet komennettiin toimistopäälliköksi Sisä-Suomen suojeluskuntapiirin esikuntaan, josta hänet siirrettiin vuonna 1941 päälliköksi Sotavankileiri 17:ään, josta hänet siirrettiin edelleen niin ikään päälliköksi Sotavankileiri 10:een. Hänet kotiutettiin vuonna 1942.
13 (Junon albumi)
13 on rap-artisti Junon ensimmäinen studioalbumi. Se julkaistiin 10. joulukuuta 2008. Albumin ensimmäinen näytekappale "Matkamies" julkaistiin syksyllä 2008. Albumin kannen on suunnitellut rap-artisti Heikki Kuula, ja albumin kaikista biiteistä vastaa Sakke Aalto.
Nangalasso
Seudun pääelinkeinot ovat maanviljely ja karjanhoito. Tärkeimmät viljelykasvit ovat maissi, durra, hirssi ja puuvilla. Kotieläimiä ovat naudat, lampaat, aasit ja siipikarja.
Sebastian Hilli
Hillin teoksia ovat esittäneet muun muassa BBC National Orchestra of Wales, Tokion filharmoninen orkesteri, Radion sinfoniaorkesteri, Helsingin kaupunginorkesteri, Tapiola Sinfonietta, Keski-Pohjanmaan kamariorkesteri, Suomalainen kamariorkesteri, Ensemble Musikfabrik, Asko|Schönberg, Quatuor Bozzini, Slagwerk Den Haag, New European Ensemble, Insomnio Ensemble, ensemble recherche, Norbotten NEO, Uusinta Ensemble, Kamus Quartet sekä johtaneet muun muassa Ryan Bancroft, Hannu Lintu, Jukka-Pekka Saraste, Olari Elts, Leif Segerstam, André de Ridder ja Bas Wiegers.
Hillin toistaiseksi laajin teos on 45-minuuttinen Affekt, jonka kantaesitti 250-henkinen kuoro, Helsingin kaupunginorkesteri ja Leif Segerstam syksyllä 2017.
Bristol Jupiter
Bristol Jupiter on Bristol-lentokonetehtaan Pariisin ilmailunäyttelyssä vuonna 1921 esittelemä yhdeksänsylinterinen tähtimoottori, joka kuului ensimmäisiin ei-pyöriviin tähtimoottoreihin. Bristol Jupiter oli ilmajäähdytteisten tähtimoottorien kehityksen suunnannäyttäjä ja samalla yksi tärkeimmistä lentokonemoottoreista maailmansotien välisenä aikana.
Häkärinteet
62.35083°N, 26.61389°W thumb|Häkärinteet Häkärinteet on laskettelukeskus, joka sijaitsee Hankasalmella. Siellä on 12 rinnettä ja 5 hissiä. Ne on raivattu Sauvamäen rinteeseen. Keskus on nimetty kuuluisan nopeuslaskijan Kalevi "Häkä" Häkkisen mukaan. Hän ei omista kyseistä yritystä. Yrityksen omistaa Jukka Kirjavainen.
Apartheid
Brittihallinnon kausi
thumb|[[Louis Botha ja Jan Smuts sotilasunivormuissa vuonna 1917.]] Samaan aikaan buurien kansallisuustunne alkoi voimistua, ja he alkoivat perustaa omia ”kristillis-kansallisia” koulujaan, korostaa afrikaansin luonnetta omana hollannin kielestä erillisenä kielenään ja muodostaa itselleen uutta identiteettiä afrikaanereina eli Afrikan kansana vanhan siirtolaisidentiteetin sijaan. Näitä päämääriä ajamaan perustettiin myös kaksi uutta puoluetta: Louis Bothan ja Jan Smutsin transvaalilainen Het Volk (Kansa) vuonna 1905 ja James Barry Munnik Hertzogin oranjelainen Orangia Unie vuonna 1906.
Liberaalien noustua valtaan Isossa-Britanniassa vuonna 1906 Etelä-Afrikan itsenäistymisprosessi nopeutui, ja Transvaal sekä Oranjen vapaavaltio saivat täyden itsehallinnon jo vuonna 1907. Vuosien 1908 ja 1909 valkoiset eteläafrikkalaiset alueen neljästä brittiläisestä siirtokunnasta kokoontuivat kansalliskonventtiin ja päättivät perustaa Etelä-Afrikan liittovaltion. Kansalliskonventti sääti myös, että kaikkien tulevan valtion parlamentin edustajien tulee olla eurooppalaista alkuperää olevia ja että äänioikeus määräytyisi osavaltioiden aikaisempien lakien perusteella. Käytännössä tämä tarkoitti sitä, että Transvaalissa ja Oranjessa vain valkoiset miehet olivat äänioikeutettuja, Kapmaassa säilyi talouteen pohjautuva järjestelmä, jossa valtaosa valkoisista miehistä, mutta vain murto-osa värillisistä ja mustista oli äänioikeutettuja. Natalissa intialaiset eivät saaneet äänestää ja mustistakin vain 0,08 %. Etelä-Afrikan unioni perustettiin muodollisesti 31. toukokuuta 1910, ja sen ensimmäiseksi pääministeriksi nimitettiin Louis Botha.
Rotuerottelupolitiikka luodaan 1910–1948
Afrikkalaisten protestoidessa ja vastustaessa uutta lainsäädäntöä lakoilla ja ammattiliittoja perustamalla hallitus vastasi vuoden 1924 teollisuuden rauhoittamislailla (Industrial Conciliation Act), joka rajoitti afrikkalaisten oikeutta järjestäytyä tai neuvotella työoloistaan tai -sopimuksistaan. Lain mukaan ”passeja kantavat” mustat miehet eivät olleet lain mukaisessa työsuhteessa, eikä heillä siten ollut oikeutta ammattiedustukseen tai järjestäytymiseen.
August Matinlassi
Talvi- ja jatkosota
Matinlassi osallistui talvisotaan komppanianpäällikkönä Jalkaväkirykmentti 27:ssä, jonka riveissä hän osallistui taisteluihin Suomussalmella. Välirauhan aikana Matinlassi toimi edelleen Jalkaväkirykmentti 27:ssä, nyt III pataljoonan komentajana. Myöhemmin hänet siirrettiin aluepäälliköksi Pohjolan suojeluskuntapiiriin.
Apartheid
Apartheidin synty 1948–1961
Vuonna 1960 suurin osa valkoisista äänestäjistä kannatti Henrik Verwoedin ehdotusta tehdä Etelä-Afrikasta tasavalta ja pian tämän jälkeen maa erosi myös Kansainyhteisöstä. Päätökset taustalla oli valkoisten eteläafrikkalaisten kasvava ärtymys apartheid-järjestelmän kansainvälisestä tuomiosta ja erityisesti Kansainyhteisön uusien aasialaisten ja afrikkalaisten jäsenmaiden kritiikistä. Myös maan sisäinen afrikkalaisten, värillisten ja intialaisten vastarinta oli kasvanut rotuerottelun tiukentumisen myötä ja se pakotti hallituksen etsimään uusia ratkaisuja järjestyksen ylläpitämiseksi ja vastarinnan kukistamiseksi. 1950-luvun loppupuolella oltiin jo vakuuttuneita siitä, ettei pelkkä rotujen erottelu riittäisi rauhan aikaansaamiseksi vaan lisäksi tarvittiin toimenpiteitä opposition marginalisoimiseksi ja hajottamiseksi. Ratkaisun katsottiin olevan niin sanottu suurapartheid-järjestelmä, jonka toimeenpano aloitettiin 1950- ja 1960-lukujen taitteessa.
Reformoidun kirkon suhtautuminen
thumb|SACC:n tunnus. Kun apartheid-järjestelmää alettiin kyseenalaistaa 70- ja 80-luvuilla, reformoidut kirkot olivat pääsääntöisesti tiukasti sen kannalla, ja kirkot olivatkin poliittisten uudistusten esteenä. Jotkut kirkkojen papeista kuitenkin vastustivat järjestelmää, esimerkiksi Beyers Naudé jätti oman valkoisen seurakuntansa 1970-luvun lopulla ja liittyi mustien seurakuntaan. Vasta reformoitujen kirkkojen maailmanliiton julistettua apartheidin harhaopiksi 1980-luvun alussa ja sen erotettua eteläafrikkalaiset kirkot alkoi sen kannatus vähentyä kirkon piirissä. Vuonna 1986 kaikki kirkkojen seurakunnat desegregoitiin.
Poliisivaltio
Soweton mellakoiden jälkeen uutta turvallisuuskoneistoa ryhdyttiin käyttämään oppositiota vastaan. Mellakoiden jälkeisen vuoden aikana 21 ihmistä kuoli poliisin huostassa ja lukuisia muita kidutettiin vankilassa. Steve Bikon kuoltua poliisin kuulustelun yhteydessä vakaviin aivovaurioihin hallitus joutui kansallisen ja kansainvälisen painostuksen alaisena suorittamaan sisäisen tutkinnan tapauksesta. Virallisen tutkimuksen loppuraportissa todetaan Bikon hyökänneen tuolilla poliisien kimppuun ja saaneen vammat kaaduttuaan poliisien yrittäessä hillitä häntä. Totuuskomission kuulusteluissa 20 vuotta myöhemmin Bikon kuulustelua johtanut poliisi, majuri Harold Snyman, kertoi kuitenkin esimiehensä, eversti Piet Goosenin, vaatineen kuolemaan johtaneiden todellisten tapahtumien salaamista, koska ne olisivat saattaneet hallituksen huonoon valoon. Todellisuudessa Biko oli kuollut poliisien pahoinpideltyä hänet raa’asti kuulustelujen yhteydessä.
Sensuuri
Sensuurista huolimatta jotkut eteläafrikkalaiset sanomalehdet onnistuivat raportoimaan maan hallituksen toiminnasta myös kriittisesti. John Vorsterin hallitus kaatui ja Botha nousi maan pääministeriksi, kun Rand Daily Mail -sanomalehti paljasti vuonna 1978, että Vorster ja BOSS:n johtaja kenraali van den Bergh olivat käyttäneet laittomasti valtion varoja uutismedioiden manipuloimiseen ja yrittäneet ostaa ulkomaalaisia sanomalehtiä, muun muassa Washington Star -lehden.
Elfriede Scholz
Kansantuomioistuin
Syksyllä 1943 Elfriede Scholzista tehtiin Gestapolle ilmianto, jossa häntä syytettiin Adolf Hitlerin, kansallissosialistisen hallinnon ja sodan vastaisista puheista. Ilmiannon tekivät hänen vuokraemäntänsä rouva Toni Wentzel ja nuori asiakas rouva Ingeborg Rietzel, jota Scholz piti asiakassuhteen lisäksi ystävänään ja jonka luona hän oli usein vieraillut. Hänet pidätettiin ja vietiin Berliinin Barnimstrassella olevaan naisvankilaan. Scholzin oikeudenkäynti käytiin natsi-Saksan kansantuomioistuimessa lokakuussa. Lautamiehinä toimi SS-miehistä ja poliiseista koostunut ryhmä. Oikeusistuimen puheenjohtaja Roland Freisler sanoi Elfriedelle: ”Ikävä kyllä veljenne pääsi käsistämme, mutta te ette pääse käsistämme.”
Freisler viittasi Scholzin kirjailijaveljeen, joka oli muuttanut maasta jo vuonna 1931, kaksi vuotta ennen kuin kansallissosialistinen puolue nousi Saksassa valtaan. Yhtenä ensimmäisistä teoistaan kansallissosialistit määräsivät toisinajattelijoiden kirjoittamat kirjat poltettaviksi. Polttolistan kärjessä oli Erich Maria Remarquen kirjoittama ensimmäisen maailmansodan järjettömyyttä kuvaava bestseller Länsirintamalta ei mitään uutta (1929). Vaikka Remarque ei asunut Saksassa, kansallissosialistit pitivät häntä häpeällisenä muistona ja jatkoivat hänen vainoamistaan kaikin mahdollisin keinoin, kuten kieltämällä julkaisemasta häntä koskevia uutisia ja riistämällä häneltä Saksan kansalaisuuden.
Tuomio
pienoiskuva|Toinen Berliinin [[Charlottenburgissa oleva muistolaatta talossa, jossa Elfriede Scholz asui 1924–1929.]] Armonanomus hylättiin, ja tunnin kestäneen istunnon jälkeen Elfriede Scholz tuomittiin kuolemaan mestaamalla. Oikeudenkäynnissä läsnäolleiden mukaan hän käyttäytyi koko käsittelyn ajan tyynesti, jopa silloin kun Freisler julisti tuomionsa. Tuomioon riittivät vain Toni Wentzelin ja Ingeborg Rietzelin todistajanlausunnot, vaikka kukaan Scholzin noin sadasta asiakkaasta ja tuttavasta Dresdenissä ei liittynyt tukemaan ilmiantoja. Elfriede Scholz julistettiin ikuisesti kunniattomaksi, koska hän oli lausunut epäilyksiä sotamenestyksestä, pilkannut Führeriä ja esittänyt tappiomielialaa huokuvia lausahduksia Wehrmachtin kapteenin rouvan Rietzelin kuullen. Kuolemantuomio kirjattiin täydennettävään lomakkeeseen, jota sovellettiin useissa vastaavanlaisissa tapauksissa.
Hautaaminen
Elfriede Scholzin lähiomaiset, isä ja kaksi sisarusta pyysivät, että Scholz haudattaisiin äitinsä Anna Maria Remarkin viereen Osnabrückin Hasefriedhofin hautausmaalle. Kansallissosialistit kuitenkin kieltäytyivät eivätkä luovuttaneet ruumista omaisille. Scholzin jäännösten sijainnista ei ole tietoa. Neue Osnabrücker Zeitung -lehden mukaan hänet joko poltettiin ja hänen tuhkansa siroteltiin tai hänet haudattiin merkitsemättömään paikkaan.
Sisareni Elfrieden muistolle
Kirjassa ei ole Scholzin kaltaista henkilöä, mutta hänen kohtaloonsa viitataan muutaman kerran. Eräässä kohtauksessa Remarque kirjoittaa: ”Natsien ensimmäisiä saavutuksia kulttuurin alalla oli siirtyä giljotiinista mestauskirveen käyttöön”. Toisessa kohden eräs hahmoista lausuu varomattomasti puhuvalle miehelleen: ”Herran tähden ole varovaisempi! Missä palvelijatarkin on? Olemme kuoleman omia, jos joku kuulee meidät. Kansantuomioistuin ei tunne armoa. Yksikin ilmianto riittää!”. Remarque tiesi hyvin, että surmaamalla hänen siskonsa kansallissosialistit lähettivät hänelle viestin halustaan tappaa hänet.
Rönkä
Rönkä on muun muassa seuraavien merkittävien suomalaisten sukunimi:
Shocked (kappale)
"Shocked" on dancepopkappale Kylie Minoguen albumilta Rhythm of Love (1990) ja se julkaistiin 20. toukokuuta 1991. Kappale on albumin neljäs ja viimeinen single. Kappaleen kirjoittivat ja tuottivat Stock, Aitken ja Waterman.
Boombox (Robinin albumi)
CD:n lisäksi julkaisussa on mukana maaliskuussa 2013 DVD:llä ja Blu-rayna julkaistu PopShow – Live in Hartwall Areena -DVD, joka on taltioitu joulukuussa 2012.
Albumilta on julkaistu singlenä Beats & Stylesin tekemä remix kappaleesta ”Tilttaamaan”, jonka musiikkivideo julkaistiin 25. huhtikuuta 2014.
Gustaf Löwenhielm
Gustaf Carl Fredrik Löwenhielm, myös Löwenhjelm (6. lokakuuta 1771 – 29. heinäkuuta 1856 ), kreivi, oli ruotsalainen sotilas ja diplomaatti. Suomen sodan alkaessa hän oli Klingsporin esikuntapäällikkö. Haavoituttuaan huhtikuussa 1808 Pyhäjärvellä hän jäi venäläisten vangiksi. Hän kuului Kaarle Juhanan suosikkeihin. Hän osallistui Napoleonia vastaan käytyyn sotaan ja oli sen jälkeen Ruotsin Wienin-lähettiläs ja vuosina 1818–1856 Pariisin-lähettiläs.
Aram-Damaskos
Historia
thumb|vasen|[[Tel Danin piirtokirjoitus|Tel Danin piirtokirjoituksessa viitataan todennäköisesti Aram-Damaskoksen hallitsija Hasaeliin. ]] Monet aikanaan Lähi-idässä vaikuttaneista valtakunnista olivat romahtaneet pronssikauden päättyessä. Tilanteesta hyötyivät paimentolaisuutta harjoittaneet seemiläiset aramealaiset. Heidän hyvin varhaisesta historiastaan tiedetään vain vähän, mutta he alkoivat muuttaa Syyrian sisämaahan useiden vuosisatojen aikana ja omaksuivat alueen vanhempien kaupunkivaltioiden seudulle. Vähitellen arammealaiset muodostivat pitkään jatkuneen muuttoliikkeen jälkeen hallitsevan luokan seudulla. Ensimmäisen vuosituhannen alussa ennen ajanlaskun alkua he olivat muodostaneet useita heimopohjaisia kuningaskuntia. Etelä-Syyriaa hallitsi Aram-Soba.
Lopun heikentyneestä Aram-Damaskoksesta teki Assyrian kuningas Tiglatpileser III. Hän valtasi ensin Arpadin ja Hamathin kuningaskunnat Aram-Damaskoksen pohjoispuolella. Assyrian kasvavan uhan johdosta Aram-Damaskoksen hallitsija Resin yritti liittoutua Israelin ja Juudan kuninkaiden kanssa Assyriaa vastaan. Hän liittoutui lopulta Israelin kuningas Pekahjan kanssa liitosta kieltäytynyttä Juudan kuningas Ahasia vaastaan. Pekahja ja Resin hyökkäsivät Jerusalemiin ja Ahas kääntyi puolestaan Tiglatpileserin puoleen. Tiglatpileser tarttui Ahasin avunpyyntöön vuonna 733 eaa. Hän valtasi ensin Foinikian rannikon eristäen Aram-Damaskoksen Israelista. Resin vetäytyi pääkaupunkina muurien suojiin. Assyrialaiset piirittivät kaupungin, joka kukistui vuonna 732 eaa. Viimeiseksi jäänyt hallitsija Resin teloitettiin ja kaupungin asukkaat karkotettiin muualle Assyriaan.
Juno (artisti)
2014–
Junon ja rap-artisti The Gambitin yhteisalbumi Trapetsitaiteiluu julkaistiin 23. toukokuuta 2014. Albumin kappaleesta "Diggaan" julkaistiin musiikkivideo huhtikuun alussa 2014. Vuoden 2017 Taiteiden yönä Helsingissä Juno esiintyi saman päivän aikana jokaisessa Helsingin 60 kaupunginosassa.
Kitamoto
Kitamoto on Japanin kaupunki Honshūn saarella Kantōn alueella Saitaman prefektuurissa. Se sijaitsee sisämaassa prefektuurin keskiosassa Ōmiyan ylängöllä. Kaupungin länsirajalla virtaa Arajoki. Kitamotossa on 66 104 asukasta (syyskuussa 2020) ja sen pinta-ala on 19,82 neliökilometriä.
Kitamoto kehittyi Edo-kauden alkuvaiheilla yhtenä vilkkaan Nakasendō-tien postiasemista (shukuba). Sittemmin postiasema siirrettiin kuitenkin Kōnosuun, ja Kitamoto pysyi maaseutumaisena alueena 1960-luvulle saakka. Sen jälkeen se on kasvanut voimakkaasti yhtenä Suur-Tokion metropolialueen lukuisista esikaupungeista. Kaupunkioikeudet Kitamoto sai vuonna 1971. Kaupunkiin kuuluvalla maaseudulla harjoitetaan esimerkiksi koristekukkien kasvihuoneviljelyä.
Kitamoton nähtävyyksiin kuuluu muun muassa Ishidon suuri kirsikkapuu (Ishido no kabazakura). Kaupunkia palvelee JR Higashi-Nihonin Takasaki-linja.
Kasarminmäki
Kasarminmäki on asuinalue, osa-alue ja entinen varuskunta-alue Kouvolassa. Siellä on ollut Suomen suuriruhtinaskunnan ajoilta alkaen sijoitettuna useita esi sotilasyksiköitä. Nykyään alue on yrityskehityskeskus sekä Kaakkois-Suomen ammattikorkeakoulun (XAMK) kampus. Puolustusvoimia alueella edustaa Puolustusvoimien logistiikkalaitokseen kuuluva 1. Logistiikkarykmentin esikunta ja Karjalan prikaatin alainen asevelvollisia ja reserviläisiä palveleva Kaakkois-Suomen aluetoimisto. Punatiilisten kasarmirakennusten eteläpuolella on asuntoalue.
Valaminen
Hiekkavalu
Ensimmäiseksi tehdään kappaleen malli. Malli on yleensä kaksiosainen, jotta muotin ala- ja yläpuolisko voidaan valmistaa erikseen. Malli valmistetaan esimerkiksi puusta, muovista, kevytmetallista tai vaikka styroxista mallin kulumiskesto- ja mittatarkkuusvaatimusten perusteella. Mallin tulee olla myös riittävän luja kestääkseen vääntymättä muotinvalmistuksessa ja varastoinnissa.
Mallinpuolisko on tyypillisesti kiinnitetty levyyn, jonka päälle asetetaan muotinvalmistusta eli kaavausta varten muottikehys. Kehys täytetään muottihiekalla, joka sullotaan sopivan tiiviiksi, usein täryttämällä. Yläpuoliskon muottikehykseen asetetaan ennen täyttöä myös valu- ja kaasukanavien mallit.
Jos valukappaleesta halutaan ontto, valmistetaan muotin lisäksi hiekkasydän eli keerna, joka sekin kovetetaan ja tarvittaessa peitostetaan. Monimutkaisessa kappaleessa keernoja voi olla useita.
Kipsivalu
Kipsivalun prosessi:
Sea Life
Sea Life on maailman suurin yleisöakvaario ketju. Euroopan-laajuisen ketjun omistaa Merlin Entertainments. Sea Life -keskuksissa vierailee noin kuusi miljoonaa kävijää vuodessa. Ensimmäinen Sea Life avattiin 1979 Obanissa, Länsi-Skotlannissa. Sea Life -akvaarioita on nykyään yhteensä 50 kappaletta kahdeksassa maassa. Pohjoisin Sea Life -keskus sijaitsee Suomen Helsingissä ja eteläisin Espanjan Benalmádenassa.
Aiheesta muualla
60.18862°N, 24.93815°W
Ovetškinin perheen lentokonekaappaus
Irkutskilainen Ovetškinin suurperhe kaappasi 8. maaliskuuta 1988 Neuvostoliitossa Irkutskista Leningradiin matkalla olleen Tupolev Tu-154 -matkustajakoneen tarkoituksenaan paeta ulkomaille. Kaappausyritys epäonnistui, ja kone tuhoutui hätälaskun jälkeen välikohtauksessa Heinjoen eli Veštševon sotilaslentokentällä lähellä Viipuria.
Charles Péguy
thumb|right|Charles Péguy (osa maalauksesta) Charles Péguy (7. tammikuuta 1873 Orléans Ranska – 5. syyskuuta 1914 Villeroy, Seine-et-Marne Ranska ) oli ranskalainen runoilija ja kirjailija, joka kaatui ensimmäisessä maailmansodassa.
Ajoneuvoyhdistelmä
frame|right|Ajoneuvoyhdistelmä 1. [[Vetoauto 2. Perävaunu
Käytännössä kaikkien raskaiden ajoneuvoyhdistelmien kuljettamiseen vaaditaan CE-luokan ajokortti. 1. lokakuuta 2008 alkaen on tilapäinenkin siirto rajoitettu koskemaan vain palo- ja pelastustoimintaa sekä huolto- ja korjaustoimintaa.
Muualla maailmassa
Australiassa saa kokemusperäisellä luvalla kuljettaa rekanvetäjään kytkettyä usean perävaunun yhdistelmää. Yleensä yhdistelmät koostuvat apuvaunulla/-vaunuilla toisiinsa yhdistetyistä linkkivaunun ja puoliperävaunun yhdistelmistä. Yhdistelmää kutsutaan nimellä road train, maantiejuna. Suurimmat sallitut kokonaispituudet vaihtelevat alueittain. Länsi-Australian ja Pohjoisterritorion osavaltioissa ovat sallittuja jopa yli 50-metriset yhdistelmät.
Zouk
Zouk R&B tai uuden sukupolven zouk
Zouk R&B on zoukin muoto, joka on saanut paljon vaikutteita amerikkalaisesta rhythm and blues -musiikista. Tämä tyyli on zouk loven ja R&B:n sekoitus. Suuntaus on syntynyt Pariisissa, ja se on suosittua Ranskassa. Sen tunnettuja edustajia ovat muun muassa Slaï ja Thierry Cham. Zouk R&B:n tai niin kutsutun amerikkalaistuneen zoukin tärkein uranuurtaja on kuitenkin useita hittejä julkaissut Jean-Michel Rotin. Joidenkin puristien mielestä tätä zoukin suuntausta pitäisi nimityksen Zouk R&B sijaan kutsua nimellä Zouk Nouvelle Génération, ”uuden sukupolven zouk”.
Zouk ja afrikkalainen musiikki
Afrikkalainen musiikki on vaikuttanut merkittävästi zoukiin. Vaikutus näkyi Antilleilla 1960-luvulla toimineessa orkesterissa Ryco Jazz, jonka jäsenet olivat afrikkalaisia. Yhtyeen musiikilliset esikuvat, zairelainen rumba ja muut urbaanit rytmit, olivat pohjana myös muille myöhemmin syntyneille antillilaisille yhtyeille. Ryco Jazz oli kuitenkin pikemminkin jazz-orkesteri kuin perinteinen varieteeorkesteri.
Ljubša
pienoiskuva|Olhavajoen ja sen sivujokien Ljubšan ja Ladoźkan sijainnit (kartta oikealla) sekä [[Laatokka|Laatokan sijainti (vasemmalla).]] Ljubša eli Ljubšan linnoitus sijaitsee Laatokanlinnasta kaksi kilometriä Olhavajoen alajuoksulle, vastarannalla. Linnoitus sijaitsee Olhavan sivujoen, Ljubšajoen rannalla, josta se on saanut nimensä.
Kastanjaluikka
Ulkonäkö ja koko
Vesikastanja kasvattaa juurakostaan rönsymäisiä juuria joiden päässä on monesti mukula. Varret ovat pyöreitä, sylinterimäisiä ja harmaan vihreitä, 15–60 cm korkeita, 1,5–3 mm paksuja. Varsien tyvissä kellertäviä tai ruskeahkoja lehtituppia, 2–20 cm. Kukinto on tasasoukka tähkylä joka on kooltaan 1,5–4 cm pitkä, 6–7 mm paksu.
Ockelbon kunta
Väestönkehitys
Hieman vanhempien vuoden 2009 lopun tietojen mukaan kunnassa asui 98 Suomessa syntynyttä, mikä vastasi 1,6 prosenttia kunnan väestöstä.
Taajamat
Kunnassa on 4 taajamaa, joiden osuus kunnan väestöstä vuoden 2010 lopussa oli 61,5 prosenttia. Taajamien ulkopuolella asui tuolloin 2 286 asukasta. Seuraavassa on lueteltu kunnan alueella sijaitsevat taajamat väkilukuineen:
Seurakunnat
Vuoden 2012 aluejaon mukaan kunnassa on seuraavat Ruotsin kirkon seurakunnat:
Yhdysvaltain kongressitalo
Myöhemmät laajennukset ja muutokset
thumb|upright|Nykyinen kupoli rakenteilla vuonna 1861. Osavaltioiden määrän lisääntymisen vuoksi alkuperäinen kongressitalo kävi 1800-luvun puoliväliin mennessä liian pieneksi kasvaneille edustajainhuoneelle ja senaatille. Kongressi järjesti vuonna 1850 suunnittelukilpailun talon laajennuksesta. Suunnittelijaksi valittiin arkkitehti Thomas U. Walter, joka päätti käyttää laajennusten julkisivuissa marmoria aiemman hiekkakiven sijaan. Eteläsiiven laajennus valmistui vuonna 1857 ja pohjoissiiven vuonna 1859. Niissä sijaitsevat myös edustajainhuoneen ja senaatin nykyiset istuntosalit. Korkein oikeus siirtyi vuonna 1860 käyttämään senaatin vanhaa istuntosalia. Hall of Columns -käytävä valmistui eteläsiipeen vuonna 1856.
Flesheaters
Kokoonpano
+
Raymond Tissot
Tissot sijoittui Oslon EM-kilpailuissa 1946 kiekonheitossa kahdeksanneksi tuloksella 44,11 m sekä karsiutui keihäänheitossa tuloksella 57,63 m. Lontoon 1948 olympialaisissa hän osallistui vain keihäänheittoon ja karsiutui tuloksella 58,19 m.
Tempietto
Arkkitehtuuri
Sisähalkaisijaltaan 4,5 metriä leveän, kupoliholvatun kappelin alla on krypta, joka uudistettiin 1628. Ulkopuolta kiertää Marcelluksen teatterin mukaan piirretty toskanalaista tyyliä edustava peristyyli, jonka yllä on balustradi. Tivolin Vestan temppeliä etäisesti muistuttavaa Tempiettoa pidetään täysrenessanssin arkkitehtuurin parhaiden ihanteiden mukaisena mestariteoksena.
Namibian lippu
Lipussa on väreinä sinistä, joka kuvaa Namibian puhdasta taivasta ja Atlantin valtamerta, punaista, joka kuvaa ihmisten tärkeitä voimavaroja, vihreää, joka symboloi kasvillisuutta ja maataloutta ja valkoista, joka kuvaa rauhaa ja yhtenäisyyttä. Vasemmassa yläkulmassa on keltainen aurinko, joka symboloi elämää ja energiaa.
Wang Nan (pöytätennispelaaja)
Vuonna 2003 Wang valittiin pöytätenniksen Hall of Fameen.
Anjit
Anjit asuvat Komoé- ja Tanojokien varrella sekä Guineanlahden rannalla Tanon ja Prajoen välisellä alueella. Tšokossi-ryhmä elää konkombien keskuudessa Togon luoteis- ja Ghanan koillisosassa. Anjeja on Norsunluurannikolla noin 1 450 000, Ghanassa 500 000 ja Togossa 50 000. He jakautuvat useisiin kansoihin, joihin kuuluvat muun muassa ndenjet, sanwit, betjet, djabet, morot ja ahantat.
Maalattu harmaa keramiikka
thumb|Maalttua harmaata keramiikkaa. Maalattu harmaa keramiikka (Painted Grey Ware, PGW) oli varhainen intialainen keramiikkatyyli n. 1200–350 eaa. Se liitetään keski- ja myöhäisvedalaiseen, arjalaiseen kulttuuriin. Sen aikaan oli ensimmäiset arjalaisten heimoliittojen kuningaskunnat. Keramiikka saattaa olla ei-indoeurooppalaisilta lainattu. Aiempaa väestöä eli arjalaisen kulttuurin rinnalla. Silti kulttuuria hallinnut kansa oli indoeurooppalainen hevosen, nopeat sotavaunut ja raudan tuntenut väestö. Sen ihmiset saivat elantonsa pääosin viljelyllä ja karjan kasvatuksella. Asuttiin alussa pikkukylissä, mutta aikaa myöten syntyi suuria kaupunkeja. Maalatun harmaan keramiikan jälkeen nousi mahtavien valtioiden pohjoinen kiillotettu musta keramiikka, ja historiallinen aika alkoi.
Hopeabromidi
Valmistus ja ominaisuudet
Hopeabromidi liukenee erittäin huonosti veteen, minkä vuoksi sitä tuotetaan saostamalla vesiliuoksista. Reaktio tapahtuu hopeanitraatti- ja bromidiliuoksien, esimerkiksi kaliumbromidin, välisellä reaktiolla. Muiden hopeayhdisteiden tavoin myös hopeabromidi tummuu erittäin helposti valon vaikutuksesta, minkä vuoksi reaktio on suoritettava pimeässä.
Maretarium
Altaat
Maretariumissa on pienempiäkin altaita, Saimaa, Kymijoki, Suomenlahti, Keski-Suomen järvet, Lapin vesistöt, Joki/lampi, Ulkoallas. Altaissa teemana ovat siis suomalaisten vesien biotoopit.
Michel Macquet
Ranskan mestaruuden 181-senttinen ja 93-kiloinen Macquet voitti keihäänheitossa vuosina 1953, 1955–61 sekä 1964–65. Hän paransi maansa keihäänheittoennätystä vuosina 1954–1961 yhteensä 14 kertaa: Hän ylitti 70 metrin rajan vuonna 1955 sekä 80 metrin rajan vuonna 1957, jonka päättyessä vasta 11 heittäjää koko maailmassa oli ylittänyt 80 metriä.
Donna Lee
1910-luvun jazzstandardi ”Indianan” sointukulkuun perustuvaa kappaletta pidettiin pitkään Parkerin itsensä säveltämänä, mutta tosiasiallinen säveltäjä oli Parkerin yhtyeen trumpetisti Miles Davis. Pitkäaikainen sekaannus johtui mahdollisesti siitä, että Parkerin sopimus oikeutti levy-yhtiön ostamaan oikeudet Parkerin säveltämiin kappaleisiin – näin ollen saattoi olla yhtiölle kannattavampaa merkitä yhtyeen muidenkin jäsenten sävellykset Parkerin nimiin. Kappale nimettiin bassonsoittaja Curly Russellin tyttären mukaan.
Parker nauhoitti kappaleen ensimmäisen kerran toukokuussa 1947. Yhtyeeseen kuuluivat Parkerin ja Davisin lisäksi pianisti Bud Powell, basisti Tommy Potter ja rumpali Max Roach. Jaco Pastorius nauhoitti kappaleen vuoden 1976 debyyttialbumillaan Jaco Pastorius bassokitaran ja congarumpujen välisenä duettona. Kappaleen ovat äänittäneet myös muun muassa Gil Evans, Anthony Braxton, Wardell Gray, Clifford Brown ja Tito Puente.
Gamma
Latinalainen gamma
Latinalaisesta gammasta on kehitetty myös suuraakkonen Ɣ, joka on muodoltaan kuin isonnettu pienaakkonen. Suuraakkosta ei tarvita foneettisessa kirjoituksessa, mutta sitä voidaan käyttää pienaakkosen ohella eräiden kielten oikeinkirjoituksessa.
Amy Blyth
Amy Blyth (s. 1. toukokuuta 1980) on yhdysvaltalainen taekwondoin, joka saavutti hopeaa vuoden 2000 maailmancupissa yli 72-kiloisten sarjassa.
Sola scriptura
Martti Lutherin näkemys
Martti Lutherin mukaan käskyt, uskontunnustus ja Isä meidän -rukous ovat Raamatun lyhyt ja täydellinen tiivistelmä. Raamatuntulkinta ja oppi eivät siten ole hänen mielestään ristiriidassa keskenään.
Otto Kärki
thumb|250px|Otto Kärki matkalla Budapestin EM-kilpailuihin 1998. Otto-Ville Kärki (s. 14. huhtikuuta 1971) on entinen suomalainen pituushyppääjä. Hän edusti Vaasan Vasamaa ja Yleisurheilu-Team Sahalahtea ja häntä valmensivat Tenho Moisander ja Heikki Kyröläinen.
Giuseppe Galante
Galante saavutti olympiahopeaa perämiehettömässä nelikossa Roomassa 1960 ja perämiehellisessä nelikossa Tokiossa 1964. Hän kilpaili olympiatasolla vielä Méxicossa 1968 sijoittuen perämiehellisessä nelikossa neljänneksi. Myös historian ensimmäisissä MM-kilpailuissa 1962 hän saavutti neljännen sijan. EM-kilpailuissa Galante voitti perämiehettömässä nelikossa kultaa vuonna 1961 ja pronssia perämiehellisessä nelikossa vuonna 1964. Galante kuoli 84-vuotiaana 19. joulukuuta 2021.
Askerhallen
Askerhallen on Norjassa Askerin kunnassa sijaitseva jäähalli. Halli avattiin vuonna 1969 ja siinä on 1342 istuma- ja 1058 seisomapaikkaa. Maan pääsarjassa GET-ligaenissa pelaava Frisk Tigers pelaa kotiottelunsa Askerhallenissa. Toinen hallin käyttäjä on Asker kunstløpsklubb eli Askerin taitoluistelukerho. Halli sijaitsee noin kahden kilometrin päässä Askerin keskustasta. Katsojaennätys on 3 012.
Bismarckinnokimesikko
Bismarckinnokimesikko (Melidectes whitemanensis) eli aiemmalta nimeltään uudenenglanninnokimesikko on mesikoiden heimoon kuuluva varpuslintu.
Jerome Wiesner
Elämä
Wiesner palasi MIT:n palkkalistoille, kun hän aloitti luonnontieteiden tiedekunnan dekaanina. Vuonna 1971 hänet valittiin MIT:n rehtoriksi. Hän oli rehtorina poikkitieteellisten tutkimusten kannattaja. Wiesner vaikutti humanististen tieteiden ja yhteiskuntatieteiden tutkimuksen ja koulutusohjelmien laajentamiseen. Hän oli myös yksi medialaboratorion perustajista.
Tom Westerholm
Ura
Westerholm aloitti vuonna 1999 Korihaiden seurajohtajana. Kaudella 2004–2005 hän toimi Korihaiden päävalmentajana viiden pelin ajan, jolloin joukkue voitti kaksi ottelua. Kaudeksi 2010–2011 Westerholm siirtyi Korihaiden päävalmentajaksi yksivuotisella sopimuksella. Hän valmensi joukkuetta myös seuraavalla kaudella, jonka jälkeen hänet nimitettiin Koripalloliiton kilpailutoimenjohtajaksi.
Punainen linja (Cleveland)
Punainen linja otettiin käyttöön 15. maaliskuuta 1955. Nykyisin linjalla on arkipäivisin keskimäärin noin 26 500 matkustajaa vuorokaudessa.
TUL:n pesäpallomestaruus 1940
TUL:n pesäpallomestaruudesta pelattiin yhdennentoista kerran vuonna 1940. Työväen Mailapojat selviytyi mestariksi.
Pietà (Michelangelo)
250px|thumb|Michelangelon Pietà
Bakwet
Suurin osa bakweista harjoittaa perinteistä uskontoa, johon kuuluu esi-isien ja luonnonvoimien palvontaa, taikaesineitä ja noituutta. Osa on protestantteja, katolisia tai afrikkalaisten kirkkokuntien ja lahkojen kannattajia.
Tupelot
Tupelot (Nyssa) on tupelokasveihin kuuluva kasvisuku ja heimon tyyppisuku. Siinä on kymmenen lajia. Muutamaa pohjoisamerikkalaista ja aasialaista tupelolajia kasvatetaan koristepuuna.
Jesper Jensen Aabo
Seuraura
Tammikuussa 2012 Jensen teki kaksivuotisen jatkosopimuksen Röglen kanssa. Ensimmäinen Elitserien-kausi 2012–2013 toi Jensenille 43 runkosarjaottelussa tehot 1+6=7 sekä kymmenessä Kvalserien-ottelussa tehot 2+5=7. Hän oli koko Kvalserienin toiseksi paras pistemies ja tehokkain puolustaja Timrå IK:n Mat Robinsonin kanssa. Röglen kausi päättyi kuitenkin pudotukseen. Allsvenskan-kaudella 2013–2014 Jensen voitti joukkueen sisäisen tehotilaston lukemalla +12. Hän jakoi myös sarjan jäähypörssin neljännen sijan Malmö Redhawksin Anton Blomqvistin kanssa.
Annatot
Annatot (Bixa) on annattokasveihin kuuluva kasvisuku ja annattokasvien heimon tyyppisuku. Siihen kuuluu viisi lajia, joita esiintyy alkuperäisenä Amerikan mantereella. Niihin sisältyy hyötykasvina tunnettu väriannatto (Bixa orellana).
Kébila
Kébilan kautta kulkee Zantiébougousta Kolondiéban kautta Norsunluurannikon rajalle johtava maantie RN30. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, maissi, durra ja riisi. Myytäväksi kasvatetaan puuvillaa, maapähkinää ja teehibiskusta. Kotieläimiä ovat naudat, lampaat, vuohet ja aasit. Kébilassa pidetään viikoittaiset markkinat.
Vanha kirkko
Seutukunnalla on todennäköisesti sekä uusi että vanha kirkkorakennus, jolloin aiempaa kirkkoa on alettu kutsua vanhaksi kirkoksi.
Anatoli Byšovets
Ura pelaajana
Neuvostoliiton maajoukkueessa Byšovets esiintyi 39 kertaa vuosien 1966–1972 välisenä aikana. Maajoukkuemaaleja hänelle kertyi 15, ja niistä neljä syntyi MM-kisoissa 1970, joissa Neuvostoliitto eteni puolivälieriin. Hän oli mukana myös EM-kisoissa 1968, kun Neuvostoliitto sijoittui neljänneksi.
Oleksandr Dymytrenko
Ammattilaisura
Vuonna 2004 Dymytrenko voitti kahdeksaneräisessä kamppailussa Ross Purittyn, jolle hänen maanmiehensä Volodymyr Klytško oli kärsinyt ammattilaisuransa ensimmäisen tappion. Maaliskuussa 2005 Dymytrenko pääsi iskemään IBF-ammattilaisliiton juniorien MM-tittelistä. Chris Kovalia vastaan käydyssä ottelussa hän otti kakkoserässä lukua, mutta voitti kymmeneräisen kamppailun kuitenkin kaikin tuomariäänin. Saman vuoden heinäkuussa hän voitti Andreas Sidonin toisen erän teknisellä tyrmäyksellä WBO- ja IBF-liittojen intercontinental-titteliottelussa.
Punamusta keramiikka
Varsinainen punamusta keramiikka
Punamustaa keramiikkaa (BRW) pidetään monesti Intian ensimmäisenä ensimmäisenä rautakautisena arjalaisena kulttuurina. Mutta se on joskus liitetty myös mundakieliä puhuneisiin riisin viljelijöihin. Arjalaiset lienevät omaksuneen punamustan keramiikan aiemmilta Intian kansoilta. Punamustaa keramiikkaa esiintyi Banasin, Malwan ja kalkoliittisen Karnatakan paikoissa. Etelämpänä sitä oli esi-NPBW:n megaliittipaikoissa. Idempänä BRW:tä oli Bangalin Mahdisdalissa, Pandu Rajassa jne.
Uusien löytöjen mukaan varhaisrautakautista punamustaa keramiikkaa olisi ollut Raipuran II kerrostumassa jo noin 3 500 radiohiilivuotta sitten, mikä on suunnilleen 1850–1500 kalenterivuotta eaa.
Kuorma-auto
Kun kuorma-autoon liitetään perävaunu, saadaan ajoneuvoyhdistelmä eli yleiskielisesti rekka tai rekka-auto.
Tampellan kuorma-auto
Ensimmäinen suomalainen kuorma-auto rakennettiin Tampereella todennäköisesti vuosina 1907–1909. Aamulehti kertoi 22. lokakuuta 1907 Tammerfors Linne- och Jern-Manufaktur Ab:n (Tampereen Pellava- ja Rauta-Teollisuus Oy, myöhemmin Tampella) konepajan suunnitelleen jo jonkin aikaa kuorma-autoa ja yhden auton olevan parhaillaan rakenteilla. Auton merkkiä ei kuitenkaan mainittu, ja sen rakentaminen lienee edistynyt hitaasti, sillä Helsingin Sanomat julkaisi siitä vasta 11. helmikuuta 1909 uutisen "ensimmäisenä Suomessa tehtynä automobiilina". Autosta ei ole säilynyt valokuvaa, ja tiedot siitä perustuvat haastatteluin kerättyihin muistikuviin. Tiettävästi se oli höyrykäyttöinen ja sitä koeajettiin tehtaan pihalla, mutta se ei toiminut odotusten mukaisesti. Tarinan mukaan yksi auton rakentajista osasi korjata vian, mutta tehtaan johto ei halunnut jatkaa kokeilua. Auto varastoitiin eikä sen myöhempiä vaiheita tiedetä. Vuonna 1911 Helsingin Sanomissa julkaistun ilmoituksen mukaan "yksinvalmistaja ja yksinmyyjä Suomessa, Tampereen Pellava- ja Rauta-Teollisuus Oy" tarjosi ostajille lisenssillä tehtyjä sveitsiläisiä Saurer-kuorma-autoja. Yhtäkään Saurer-autoa ei kuitenkaan tiedetä valmistuneen Tampereella.
Voimansiirto
Puhekielessä varsinkin puolittajalla varustetuista vaihteistoista puhuttaessa esiintyy jonkin verran vaihtelua. Esimerkiksi 12-vaihteisesta vaihteistosta voidaan puhua myös 6-vaihteisena siten, että käytetään termejä koko pykälä ja puolikas pykälä. Tällöin 6-vaihteisen vaihteiston vaihteet 1 ja 1,5 vastaavat saman vaihteiston vaihteita 1 ja 2, mikäli siitä puhuttaisiin 12-vaihteisena. Vaihdettaessa vaihdetta em. välillä vaihdekeppiä ei siirretä, vaan vaihdekepissä olevalla kytkimellä valitaan haluttu puolittajan toiminta-alue ja painetaan kytkintä, jolloin jakovaihteisto vaihtaa halutulle puolittajan nopeusalueelle.
Vaihteiston jälkeen voima siirtyy kardaaniakselin välityksellä yhdelle tai kahdelle vetävälle akselille, jossa tasauspyörästö kasvattaa voiman momenttia ja kääntää voiman akselin suuntaiseksi. Maantieliikenteessä on yleisintä käyttää yhtä vetävää akselia riippumatta akselien kokonaismäärästä. Vaikeissa olosuhteissa liikkuvat autot, kuten sora- ja puuautot, on usein varustettu telivedolla ja napavälityksellä.
Päällirakenne
Päällirakenne on se osa, joka erottaa kuorma-autot eniten toisistaan. Päällirakenne teetetään nykyisin juuri jotain tiettyä käyttötarkoitusta varten. Päällirakenteen laskennallinen kestoikä on suunnilleen 12 vuotta. Sama auto voidaan uutena varustaa vaikka maidon kuljetukseen tarkoitetulla säiliöllä ja seuraava omistaja voi rakennuttaa säiliön tilalle kuormakorin. Silti auto voi päättää päivänsä toimimalla 15 vuoden ja 2 miljoonan kilometrin jälkeen metsäkonelavettina.
Irlannin sianlihaskandaali 2008
Ala
Ala työllistää 7 000 ihmistä 500 tilalla Irlannissa. Irlannissa kasvatetaan 3,6 milj. sikaa/vuosi. Arvo on 450 milj. €. Vienti on 60 % (250 milj. €) lähinnä Isoon-Britanniaan, ja myös Saksaan, Italiaan ja Ranskaan ja Itä-Eurooppaan. Venäjälle sianlihaa viedään 6 600 tonnia ja Kiinaan yli tuhat tonnia vuodessa.
Sarja (musiikki)
Myöhempi käyttö
1800-luvulla alettiin uudelleen käyttää termiä sarja, mutta sillä tarkoitettiin suuremmasta teoskokonaisuudesta (esimerkiksi oopperasta tai baletista) eriytettyä orkesteriteosta, pienempimuotoisia temaattisesti toisiinsa liittyviä sävellyksiä (esimerkiksi Sibeliuksen Karelia-sarja) tai tarkoituksellisesti vanhaan muotoon sävellettyjä sarjoja, kuten esimerkiksi Claude Bollingin Sarja huilulle ja jazzpianolle.
Luettelo televisiosarjan Uusi päivä keskeisistä tapahtumapaikoista
Elater / Suner
Elater on Elina Haaviston ja Lauri Kallion perustama uusi aurinkoenergiaan liittyvä yritys, joka asettui toimitiloihinsa Voimalaan syksyllä 2017. Elaterillakin oli monenlaisia vaikeuksia taipaleellaan, kuten muillakin sarjan yrityksillä. Kun Pentti Ruuskanen saapui takaisin Virtaukseen syksyllä 2018, hän halusi auttaa Elaterin ongelmissa. Ratkaisuna oli uusi Suner-niminen yritys, jossa täydentyisivät kaikki neliapilan neljä lehteä: suunnittelijat Elina ja Lauri, myyntimies Niklas sekä ammattimies Otso. Alun perin muut luulivat Pentin rupeavan tämän uuden yrityksen toimitusjohtajaksi, mutta Pentti kieltäytyi virasta, ja sanoi, että toimitusjohtaja pitäisi valita kyseisestä nelikosta. Toimitusjohtajaksi valittiin Lauri.
Virtauksen ilmaisutaidon lukio
Virtauksessa sijaitsee ilmaisutaidon lukio, joka on keskeinen tapahtumapaikka sarjan nuorten keskuudessa. Sarjan alussa lukion rehtorina toimi Asko Haavisto ja hänen jälkeensä Lissu Kanerva. Voimalan räjähdyksen jälkeen rehtorina jatkoi Jukka Hiltunen. Syksyllä 2016 Marika Ruuskanen-Kuuslasta tuli lukion uusi rehtori. Marikan menehdyttyä rehtorin paikka jäi auki, ja virkaa hoitaa virkaa toimittava Virtauksen sivistystoimenjohtaja Saku Rainio.
Kymen Seudun Osuuskauppa
Historia
Osuuskauppa Ympyrän ja Osuuskauppa Ympäristön edustajistot päättivät yhdistää osuuskaupat Kymen Seudun Osuuskaupaksi 3.5.2012. Uuden yhtiön kotipaikaksi valittiin Hamina ja konttorin sijaintipaikaksi Kouvola. Kilpailuvirasto hyväksyi kaupan myöhemmin toukokuussa.
Kervinen
Kervinen on suomalainen sukunimi, joka on muun muassa seuraavilla henkilöillä:
Epsilon
Latinalaisessa kirjaimistossa epsilonia vastaa kirjain E|E/e ja kyrillisessä kirjaimistossa kirjain Е|Е/е. Suomen kieleen epsilon translitteroidaan sekä muinaiskreikasta että nykykreikasta e.
Muoto ja sen historia
Arkaaisissa kirjaimistoissa epsilon oli foinikialaisen esikuvan tavoin usein peilikuva nykyiseen nähden, ja sen ”piikit” osoittivat vasemmalle. Myöhemmin kirjain kääntyi nykyiseen asentoon. Epsilon oli käytössä kaikissa paikallisissa kreikkalaisissa kirjaimistoissa, ja sen muoto oli suuntaa ja kallistusta lukuun ottamatta suhteellisen samanlainen useimmissa kirjaimistoissa. Joissakin kirjaimistoissa (mm. Korintti, Epeiros) epsilon saattoi kuitenkin muistuttaa B-kirjainta ja toisissa (mm. Sikyon) tiimalasia.
Merkityksiä
Matematiikassa
Panihida
Panihida on ortodoksisen jumalanpalvelusperinteen mukainen vainajien muistopalvelus. Panihida toimitetaan tavallisesti 1., 3., 9. ja 40. päivänä vainajan kuolemasta ja tämän jälkeen aina vainajan kuoleman vuosipäivänä tai nimipäivänä.
Sielu
Käsitteen historiaa
Muinaiskreikkalainen Platon kehitti järjestelmällisen ruumis-sielu-kahtiajaon, jakoi sielun kolmeen osaan ja yritti todistaa sielun kuolemattomuuden (Platonin teoria sielusta). Ruumiin ja sielun erottamisesta tehtiin myös kristillinen oppi, joka vallitsi kristillisten teologien piirissä keskiajalta uudelle ajalle saakka. René Descartes määritteli sielukäsityksen uudestaan 1600-luvulla. Descartes tunnetaan juuri dualismistaan, joka oletti, että sielu ja ruumis ovat erillisiä mutta keskinäisessä vuorovaikutuksessa, sekä itsenäisen, ajattelevan mielen eli sielun olemassaolon todistuksistaan (cogito ergo sum). Tunnettu muoto kartesiolaisuuden kritiikistä nykyajan filosofiassa on Gilbert Rylen teoksessa The Concept of Mind (1949). ”Koneessa olevaa aavetta” arvostelevien mukaan ihminen on ruumiillinen olento eikä aineeton sielu.
Katso myös
pienois|Sielua kannetaan [[Taivas (uskonto)|taivaaseen (William Bouguereau).]]
Ilmārs Rimšēvičs
Muissakin yhteyksissä on tullut esille, että Latvian pankkisektori on korruptoitunut. Venäjältä tuli vuosina 2010–2015 Latvian kautta lähes 20 miljardin euroa rikollista rahaa länteen. Latvian suurin pankki ABLV on jäänyt kiinni myös Pohjois-Korean pakotteiden kiertämisestä. Pidätyksen jälkeen ABLV-pankin kanssa kilpailevan Norvik-pankin pääomistaja ja pääjohtaja väittivät Rimšēvičsin yrittäneen saada pankilta lahjuksia. Tapaukset osoittavat, että Latvia on haluton siivoamaan pankkisektoriaan. Se ryhtyi ensimmäisiin toimiin vasta kun välinpitämättömyys uhkasi vuonna 2016 hidastaa maan pää­syä teollisuusmaiden järjestö OECD:n jäseneksi.
Jedoma
Jääkauden jedoma
Jedoman maisema koostuu jäisistä pienistä tasangoista ja kukkuloista, joiden keskellä on alas-nimellä kutsuttuja sulamispainanteita. Jäästä ja lössistä koostuva jedoma ei ole alkujaan jokien tulvatasankoihin tai järvien pohjiin kerrostunutta ainesta, vaan tuulen puhaltamaa silttiä. Jedomasta löydetyt kasvijäänteet viittaavat sen syntyneen nykyistä kuivemmassa ympäristössä. Jedomasta tehdyissä kaivauksissa näkyy tundralle tyypillistä polygonikuviota ja jääkartioita.
Jotkut tutkijat ovat väittäneet tuulen kuljettaman lössin peittäneen jääkaudella myös ainakin joitain jäätiköitä tai napajäitä ja mahdollistaneen kasvien kasvun jäätiköiden yllä kesäisin.
Skimmia
Skimmia (Skimmia japonica) on ruutakasveihin kuuluva pensas, jota käytetään myös koristekasvina. Laji esiintyy alkuperäisenä Japanissa, Taiwanissa, Sahalinin ja Kuriilien saarilla. Se on ainavihanta, nahkea- ja paksulehtinen, valkokukkainen, punamarjainen pensas.
Sondre Turvoll Fossli
Sondre Turvoll Fossli (s. 10. elokuuta 1993) on norjalainen aktiiviuransa päättänyt maastohiihtäjä.